**Softwareudvikler til Cryptomathic**

*Er du drevet af høj faglighed, og har du lyst til at arbejde med sikkerhed på iOS og Android?*

Til vores kunde, Cryptomathic, søger vi en dygtig C/C++ softwareudvikler med iOS/Android teknologierfaring til det team, der udvikler deres sikkerhedsløsning til mobilplatforme kaldet Cryptomathic MASC (Mobile App Security Core).

Denne MASC-løsning sikrer omfattende databeskyttelse samt forhindrer en lang række forskellige angreb på både iOS og Android platforme til Cryptomathics kunder inden for banker og finansielle institutioner verden over. Der er tale om en sikkerhedskerne skrevet i C/C++, som bruges primært i mobile bank apps til at sikre integriteten af appen og til at etablere sikker kommunikation med bankers backend services.

Dine ansvarsområder vil hovedsageligt være at:

* Udvikle, udbygge og vedligeholde MASC sikkerhedsframework med brug af C/C++ og Android/iOS teknologier
* Designe og dokumentere nye tekniske løsninger for at styrke muligheder med MASC samt bidrage til produktets roadmap
* Varetage kontakt med stakeholdere og kunder for at forstå og imødekomme deres udfordringer og krav
* Udvikle testautomatisering samt udføre manuelle tests for at sikre høj kvalitet i produktet

Teamet består i dag af tre udviklere og en teknisk projektleder. Atmosfæren er præget af stort fagligt engagement, samarbejde og vidensdeling. Der arbejdes efter en scrum-inspireret projektmodel med daglige stand-ups, og som udvikler kommer du til at deltage i alle aspekter af udviklingen.

Teamet diskuterer jævnligt løsningsforslag til nye eller forbedrede features med hinanden og du er med til at præge den tekniske løsning. Der er også gode muligheder for at have kontakt med kundens udviklere i forbindelse afdækning af krav, tekniske supportsager og eventuelle præsentationer af nye features.

I dette team anvender de følgende teknologier:

C/C++, Objective C, Swift, Java, Kotlin, Gradle, Ant, Artifactory med Xray, Git, BitBucket, Jenkins, Jira, Confluence og LaTeX

**Om dig**

Vi forestiller os at du:

* Har en relevant teknisk uddannelse som f.eks. Master i datalogi eller ingeniør
* Har min. 3 års professional udviklingserfaring.
* Er fortrolig med C/C++ udvikling samt appudvikling i Objective C og/eller Kotlin/Java
* Har erfaring inden for digital sikkerhed, anvendt kryptografi og penetration testing
* Har interesse for reverse engineering og følger med i udviklinger på teknologiområdet

**Du tilbydes**

Hos Cryptomathic finder du et spændende udviklingsmiljø og meget kompetente og hjælpsomme kolleger. Der er gode muligheder for faglig udvikling og sparring samt for at have indflydelse på dit arbejde.

Du bliver en del af et godt kollegialt miljø med mange sociale arrangementer, god humor og respekt for hinanden. Arbejdsstedet er lige i hjertet af Aarhus i lækre, nyrenoverede lokaler. Der er mulighed for at aftale hjemmearbejde under hensyntagen til opgaver og samarbejde.

**Mere om Cryptomathic**

Cryptomathic har stor succes med at udvikle og implementere sikkerhedsløsninger til især banker og finansielle virksomheder over hele verden. Deres produkter indgår i mange forskellige sikkerhedsløsninger hos kunderne inden for områder som sikker autentificering og digitale signaturer (f.eks. netbank og juridiske dokumenter) samt nøglehåndtering (f.eks. i forbindelse med udstedelse og brug af betalingskort).

Cryptomathic er beliggende i Aarhus C og er ca. 70 medarbejdere i Aarhus. Virksomheden har salgskontorer i UK, USA og Tyskland, og sammenlagt er der ca. 100 ansatte.

​​Se mere information på [www.cryptomathic.com](http://www.cryptomathic.com/)

Kontakt gerne Dorte Pape, Senior Rekrutteringskonsulent hos Bloom på mail dp@bloom.dk, hvis du har spørgsmål til stillingen.

*Da vi i Bloom vurderer ansøgningerne løbende, ser vi frem til at modtage din ansøgning, dit CV og eksamensbeviser snarest muligt.*